open-index/open-wikipedia-markdown huggingface dataset:
ליטרטורנאיה גאזטה

250px|ממוזער|שמאל|גיליון העיתון מ-6 ביולי 1988. מימין מתחת לשם העיתון – דיוקנאותיהם של פושקין וגורקי. משמאל – עיטורי לנין וידידות העמים שהוענקו לעיתון בשנות השבעים.
**ליטרטורנאיה גאזטה** (ברוסית: **Литературная Газета**, מילולית: "עיתון ספרותי") היה שבועון ספרותי. השם מתייחס לשני כתבי עת, אחד שראה אור במאה ה-19 והשני, הרואה אור מאז 1929 ועד ימינו.

## המאה ה-19
כתב העת הספרותי נוצר על ידי אלכסנדר פושקין ואנטון דלביג וראה אור מה-1 בינואר 1830 ועד ה-30 ביוני 1831. הוא שב והופיע באופן סדיר בשנים 1840–1849. בכתב עת זה ראו רבים משיריו וסיפוריו של פושקין וכן היה הראשון לפרסם מיצירותיו של ניקולאי גוגול ופרסם גם מיצירות ויסאריון בלינסקי ואחרים.

## מ-1929 ואילך
בשנת 1929 ייסדה ממשלת ברית המועצות מחדש את השבועון הספרותי כביטאון הרשמי של אגודת הסופרים הסובייטים, ביוזמתו של מקסים גורקי, תוך הדגשת היותו ממשיך טבעי של העיתון מן המאה ה-19, שבאה לידי ביטוי על ידי הוספת דיוקנו המצויר של פושקין ללוגו העיתון.

משנת 1947 הפך העיתון למגזין הרואה אור שלוש פעמים בשבוע. וכלל, בנוסף לחומר ספרותי, גם מאמרים פובליציסטיים בנושאיים פוליטיים וחברתיים. השבועון היה בעל תפוצה ארצית רחבה ועל אף שנשלט לחלוטין על ידי השלטונות, ביקש לצייר תדמית פתוחה ונינוחה יחסית. על דפיו פרסמו כל הסופרים החשובים של ברית המועצות. מתקופת ההפשרה של חרושצ'וב הוקל הפיקוח ההדוק על כתב העת והתפרסמו בו גם יצירות פורצות דרך כגון הפואמה "באבי יאר" מאת יבגני יבטושנקו. בפואמה זו הצליח יבטושנקו לבטא זעקה כנגד הרוע, האכזריות והאדישות. הוא לא מחה רק נגד הטבח עצמו, אלא הפנה אצבע מאשימה נגד שיתוף הפעולה של רוסים ואוקראינים עם השלטון הנאצי.

בין היתר התפרסם בכתב העת מדור סאטירי בשם "מועדון שנים עשר הכיסאות" (על פי הספר "שנים עשר כיסאות" מאת אילף ופטרוב).

עורכו הראשי העיתון מ-1962 ועד 1988 היה הסופר אלכסנדר צ'אקובסקי.

הרחבה נוספת בהיקף ובתכנים חלה ב-1967 וכתב העת היה לשבועון בעל 16 עמודים (בניגוד לארבעה עד שישה עמודים בכל כתבי העת האחרים שראו אור באותה עת) שכלל גם סקירות בנושאי אמנות, משפטים, מדע וידיעות חוץ. השבועון סימן את קצה גבול הליברליות וחופש הביטוי המותר.

ב-1971 זכה כתב העת לעיטור לנין וב-1972 לעיטור לידידות בין העמים.

השבועון המשיך להופיע גם לאחר התפרקות ברית המועצות. ערב התפרקות ברית המועצות פורסם העיתון ב-6 מיליון עותקים.

ב-1990 הוסר מן הלוגו דיוקנו של גורקי. ב-2004, לרגל 75 שנים לכתב העת, הוחזר דיוקנו של גורקי ללוגו לצד דיוקנו של פושקין.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:רוסיה: עיתונים ברוסית
קטגוריה:עיתונים סובייטיים
קטגוריה:עיתונים וכתבי עת קומוניסטים
קטגוריה:מעוטרי עיטור לנין
קטגוריה:מעוטרי עיטור הידידות בין העמים
קטגוריה:כתבי עת ספרותיים
נכון להיום (שיר)

"**נכון להיום**" הוא פזמון שכתב שאול בן שאול, הלחין אבנר גדסי וביצע זוהר ארגוב.

ממוזער|ציטוט מהשיר במחאת האוהלים

## רקע
השיר יצא לאור בשנת 1982 ונכלל באלבום "נכון להיום", אלבומו השלישי של ארגוב.

השיר נכתב על ידי שאול בן שאול, אדריכל במקצועו. את ההשראה לכתיבת השיר קיבל כאשר תכנן בית בראשון לציון, ושמע אדם שר בבית ליד. "הוא הרעיד את כל נימי נפשי. הלכתי וכתבתי שיר, שהיה מעין השתקפות של מה שאני רואה בו", סיפר בן שאול.

השיר מתאר עליות ומורדות בחייו של אדם במהלך החיים, ומנגד האפשרות לפרוש ממרוץ החיים.

השיר הפך לנכס צאן ברזל במוזיקה הישראלית, כשהוא מקדים את זמנו עם נגיעות פופ ורוק וזכור במיוחד בשל תפקיד הגיטרה הפותח המנוגן על ידי שמוליק בודגוב מלהקת ברוש.

השיר עובד מוזיקלית על ידי ננסי ברנדס (שעיבד והפיק את האלבום).

## גרסאות כיסוי
* "סאבו וקותי" הפיקו את השיר "Do You Remember" עם הלחן המקורי של "נכון להיום", בביצוע האמן הג'מייקאני Jah Rightful, ולמילים שכתבו.
* בשנת 2008 הוציאה להקת לוס כפרוס גרסה מחודשת לשיר במסגרת פרויקט "עבודה עברית".
* ב-2010 הוציאה זהבה בן קאבר לשיר,
* ב-2015 חנן בן ארי ביצע את השיר בגלגלצ.
* ב-2015 ביצעה דפנה רכטר גרסת כיסוי לשיר במסגרת אלבומה "ביום טוב".
* בשנת 2018 הוציא אייל גולן אלבום מחווה לזוהר ארגוב בשם "נכון לתמיד", שכלל ביצוע לשיר וכולל את הטמעת קולו של ארגוב בצירוף הקלטה של ביצוע עכשווי של השיר בקולו של גולן. נכון לאוגוסט 2025, לשיר יש למעלה מ-11 מיליון צפיות ביוטיוב.
* נופר סלמאן הוציאה גרסה מחודשת לשיר ב-2021.
* אור כהן, פיינליסטית העונה העשירית של הכוכב הבא, ביצעה את השיר באודישן לתוכנית.

## מילות השיר

בשיר מופיעות המילים "במזוזה אני עבד". יש הסוברים כי "במזוזה" היא לשון שבועה (קיצור של "נשבע במזוזה"). אך בדפי אינטרנט רבים מופיעה הגרסה השגויה "למזוזה", וזאת עקב העתק-הדבק מטעות.

יש שחושבים שהכוונה בצמד מילים אלה היא ל"עבד נרצע" שנרצע במזוזה על פי דיני עבד עברי. אבל לפי עדותו של שאול, כותב השיר, הכוונה היא לשון שבוע.

## מיקומי שיא

## קישורים חיצוניים

* דויד פרץ, "נכון להיום", באתר תרבות.IL

## הערות שוליים

קטגוריה:שירי זוהר ארגוב
קטגוריה:שירים בעברית
קטגוריה:שירים שהולחנו על ידי אבנר גדסי
קטגוריה:שירים על זמן
קטגוריה:סינגלים בהוצאת האחים ראובני
הבחירות לפרלמנט האיטלקי (2008)

**הבחירות לפרלמנט האיטלקי 2008** נערכו בתאריכים 13–14 באפריל 2008 לאחר פיזור הפרלמנט בידי הנשיא ג'ורג'ו נפוליטנו ב-6 בפברואר 2008. החלטת הנשיא התקבלה לאחר כישלון ממשלת פרודי בהצבעת האמון.

## הקמפיין
המתחרים העיקריים בבחירות היו סילביו ברלוסקוני כמנהיג ברית אופוזיציה מרכז-ימנית לבין וולטר ולטרוני, יו"ר המפלגה הדמוקרטית. בסקרי דעת הקהל, "ברית ברלוסקוני" הובילה בסקרי דעת הקהל. הקמפיין של ולטרוני הושווה לקמפיין של ברק אובמה כשהדמיון הבולט ביותר הייתה סיסמתו "Si può fare" (אפשר לעשות זאת).

## בריתות ומפלגות עיקריות

## תוצאות הבחירות לסנאט

## תוצאות הבחירות לבית הנבחרים

## קישורים חיצוניים

## הערות שוליים

קטגוריה:2008 בפוליטיקה
2008
יחסי אוקראינה–יפן

**יחסי אוקראינה–יפן** הם יחסים דיפלומטיים בין אוקראינה לבין יפן. ב-28 בדצמבר 1992 יפן הרחיבה את ההכרה המדינית למדינת אוקראינה מיד לאחר התפרקות ברית המועצות. ב-26 בינואר 1992 החלו יחסים דיפלומטיים מלאים.

אוקראינה מחזיקה בשגרירות בטוקיו, ויפן מחזיקה בשגרירות בקייב.

משנת 2008, היחסים בין אוקראינה ליפן חוזקו משמעותית, תוך חילופי דברים סדירים בין שתי המדינות בחסות קבוצות כמו "InvestUkraine", המרכז האוקראיני-יפני וארגון הסחר החיצוני ביפן. ב־25 במרץ 2009 ביקרה יוליה טימושנקו, ראש ממשלת אוקראינה, ביפן ונפגש עם טארו אסו, ראש ממשלת יפן. בהצהרה משותפת, הם בירכו על שיתוף הפעולה בסחר, השקעות ושימור אנרגיה, ודנו בהשפעת המשבר הכלכלי האחרון בין נושאים אחרים.

מאזן הסחר בין אוקראינה ליפן נמצא לטובת אוקראינה, כאשר יפן מייצאת צינורות פלדה ומכוניות ומייבאת מוצרים בצורת סחר אחרת. ב־15 ביולי 2008 יפן חתמה על פרוטוקול קיוטו, והסכימה לקנות קצבאות פליטת גזי חממה מאוקראינה כדי להגיע ליעד שנקבע במסגרת הסכם שינויי האקלים של האו"ם. העסקה הושלמה ב־26 במרץ 2009.

יפן סייעה גם למוסדות חינוך ותרבות אוקראינים בסכום של יותר מ־4.3 מיליון דולר בשנים 1998 עד 2009. יתרה מזאת, יפן העניקה לאוקראינה מענקים של יותר מ־151.8 מיליון דולר.

## התמיכה של יפן ביושרה ובריבונותה של אוקראינה
יפן שיקפה כי היא בעלות ברית איתנה לאוקראינה בעיצומו של משבר קרים 2014. ממשלת יפן העמידה סנקציות על רוסיה, אם כי צוין כי הסנקציות תוכננו באופן שלא תהיה להן השפעה של ממש וכי ממשלת יפן לא רצתה לסכן את יחסיה עם רוסיה. טוקיו מתחה ביקורת על רוסיה ואמרה כי רוסיה מפרה את שלמותה והריבונות הטריטוריאלית של אוקראינה. בנוסף, ממשלת יפן הצהירה כי הם מוכנים לספק לאוקראינה 1.5 מיליארד דולר בסיוע כספי כאשר קייב תסכים לקבל ולנקוט רפורמות שונות של קרן המטבע הבינלאומית.

בפברואר 2022, לאחר הפלישה הרוסית לאוקראינה, הטילה יפן סנקציות על רוסיה שאסרו על הנפקת איגרות חוב רוסיות ביפן, הקפיאה נכסים של רוסים מסוימים והגבילה את נסיעת אזרחי רוסיה ליפן.

ב-20 במרץ 2022, ראש ממשלת יפן פומיו קישידה ועמיתו הקמבודי, הון סן, הפצירו ברוסיה לעצור את המלחמה באוקראינה לאלתר ולהסיג את כוחותיה, וכינו את התוקפנות "הפרה חמורה של אמנת האומות המאוחדות".

## שיתוף פעולה נגד אסונות גרעיניים בצ'רנוביל ופוקושימה
הנשיא ויקטור יושצ'נקו ביקר ביולי 2005, שם דן בין היתר בתוכנית הניקיון של צ'רנוביל.

ב־30 באוקטובר 2011, ממשלת יפן העלתה את מספר העובדים בשגרירות היפנית בקייב מ-30 ל-36, על מנת ללמוד יותר על התנהלותה של אוקראינה עם אסון הגרעין בצ'רנוביל, שכן יפן עדיין מתמודדת עם האסון הגרעיני בפוקושימה.

## ביקורים בדרג גבוה
נשיא אוקראינה ליאוניד קוצ'מה ערך ביקור ממלכתי ביפן במרץ 1995. לאחר מכן ביקר הנשיא ויקטור יושצ'נקו ביולי 2005.

## קישורים חיצוניים

קטגוריה:ערכים ללא קטגוריות פיזיות - יחסי חוץ
אייטולה (ראפר)

**אסף לויבל** (ידוע בשם הבמה **אייטולה**) הוא ראפר ומפיק מוזיקלי ישראלי.

## קריירה
אייטולה הוא חלק מהרכב ההיפ הופ הישראלי "אבירי השולחן העגול". ב-2006 הוציא יחד עם ההרכב את האלבום הראשון שלו, "צלילי הניצחון", אלבום ההיפ הופ הישראלי הראשון אשר הורכב כולו אך ורק מסימפולים. האלבום מכיל את הלהיט המחתרתי "גולדסטאר וספליף". ב-2012 הוציאו את האלבום השני שלהם, "על גלגלי הפלדה". באלבום זה ההרכב משחזר את הראפ הקלאסי של שנות ה-90. לאחר כמה שנים הוציא את אלבומו הראשון כאמן סולו בשם "מאד-איא". האלבום, שנשא את השם "עבודה", יצא בהפקתו של המפיק הצרפתי מאד סטיב. ב-2016 הוציא אייטולה יחד עם הראפר והמפיק המוזיקלי מיכאל כהן אלבום בשם "סרנדות FM". את האלבום הפיק כהן במלואו, ואת הראפ עשה ברובו אייטולה.

## דיסקוגרפיה
### אלבומים
#### סולו
* עבודה (2014)
* סרנדות אף.אם (2016) (יחד עם כהן)

#### אבירי השולחן העגול
* צלילי הניצחון (2006)
* עצמאות (2011)
* על גלגלי הפלדה (2012)
* חתולים בצנרת (2012)
* ברוכים הבאים לתל אביב (2012)
* צלילי הניצחון 2 (2018)

## קישורים חיצוניים

קטגוריה:ראפרים ישראלים
קטגוריה:ראפרים יהודים
קטגוריה:מפיקים מוזיקליים ישראלים
קטגוריה:מפיקי היפ הופ ישראלים
דווייט פאוול

**דווייט הארלן פאוול** (באנגלית: **Dwight Harlan Powell**; נולד ב-20 ביולי 1991) הוא כדורסלן קנדי המשחק בקבוצת דאלאס מאבריקס מליגת ה-NBA, בעמדות הפאוור פורוורד והסנטר.

## נעורים וקריירת מכללות
פאוול נולד וגדל בטורונטו שבפרובינציית אונטריו, קנדה, ובנעוריו עבר ללמוד ב"אקדמיית הספורט IMG" אשר בבריידנטון, פלורידה.

בין השנים 2010–2014 למד פאוול באוניברסיטת סטנפורד. בעונתו השלישית בקבוצת הכדורסל של האוניברסיטה נבחר לחמישיית העונה של "מחוז Pac-12" לאחר שהעמיד ממוצעים של 14.9 נקודות ו-8.4 ריבאונדים למשחק. בעונת 2013/2014 רשם ממוצעים דומים, נבחר בשנית לחמישיית העונה והוביל את קבוצתו לשלב שמינית גמר טורניר אליפות המכללות ("Sweet Sixteen") בפעם החמישית בלבד בתולדותיה. ברבע הגמר הוליך את קלעי סטנפורד עם 15 נקודות בניצחון על אוניברסיטת קנזס העדיפה, בה שיחקו אנדרו ויגינס וטאריק בלאק. במשחק שמינית הגמר הפסידה הקבוצה מול אוניברסיטת דייטון, על אף 17 נקודות ו-9 ריבאונדים של פאוול.

## קריירה מקצועית
### בוסטון סלטיקס
בדראפט ה-NBA 2014 נלקח פאוול בבחירה ה-45, על ידי שארלוט הורנטס. כחודש לאחר מכן נשלח בטרייד לקליבלנד קאבלירס, ובספטמבר 2014 הועבר בטרייד נוסף לבוסטון סלטיקס. בתקופתו עם בוסטון נשלח מספר פעמים לקבוצת הבת שלה מליגת הפיתוח – מיין רד קלאוס – ובארבעת משחקיו במדיה רשם ממוצעים של 21.5 נקודות ו-10.5 ריבאונדים למשחק. עם הסלטיקס שיחק פאוול בחמישה משחקים בלבד, וזכה ל-1.8 דקות בממוצע למשחק.

### דאלאס מאבריקס
בדצמבר 2014 הועבר פאוול יחד עם ראז'ון רונדו בטרייד לדאלאס מאבריקס, בתמורה לג'יי קראודר, ג'מיר נלסון, ברנדן רייט ושתי בחירות דראפט עתידיות. עד לסיום עונת הרוקי שלו שותף בשמונה משחקים עם קבוצת הבת של המאבריקס, טקסס לג'נדס, והציג כשחקנה יכולת מצוינת עם ממוצעים של 28.3 נקודות, 9.4 ריבאונדים ו-3.3 אסיסטים למשחק. בסיום עונת  חתם על הארכת חוזה בקבוצה ל-4 עונות נוספות עבור כ-37 מיליון דולר.

ב-3 העונות הבאות ביסס את מעמדו כשחקן ספסל מוביל בדאלאס, עם כ-20 דקות בממוצע למשחק, ולאחר עזיבתו של דיאנדרה ג'ורדן בפברואר 2019 שימש כסנטר הפותח של הקבוצה. ב-6 במרץ 2019 קלע שיא קריירה של 26 נקודות במשחק מול וושינגטון ויזארדס.

ביולי 2019 חתם על הארכת חוזה בדאלאס ל-3 עונות נוספות, החל מעונת , עבור 33 מיליון דולר. בינואר 2020 סבל פאוול מקרע בגיד האכילס של רגלו הימנית, אשר צפוי להשבית אותו ממשחק עד לסיום עונת .

## נבחרת קנדה
פאוול יצג לראשונה את נבחרת קנדה בכדורסל באליפות האמריקות 2015, שבה זכתה נבחרתו במדליית הארד. בתשעת משחקיו בטורניר קלע פאוול 4.7 נקודות והוריד 3.1 ריבאונדים בממוצע למשחק.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:כדורסלנים קנדים
קטגוריה:כדורסלני אוניברסיטת סטנפורד
קטגוריה:בחירות דראפט של שארלוט הורנטס
קטגוריה:כדורסלני בוסטון סלטיקס
קטגוריה:כדורסלני מיין סלטיקס
קטגוריה:כדורסלני דאלאס מאבריקס
קטגוריה:כדורסלני טקסס לג'נדס
קטגוריה:קנדים שנולדו ב-1991
מוריס 14

**מוריס 14** (באנגלית: **Morris Fourteen**) היא סדרת מכוניות משפחתיות גדולות, מתוצרת יצרנית הרכב הבריטית **Morris Motors Limited**  אשר יוצרו בין השנים 1936 – 1939 בבריטניה.

## "מוריס 14"

* 4 דלתות (דלתות קדמיות: "דלתות התאבדות" - ציר הדלת בכיוון מנוגד לכיוון התנועה).
* 5 נוסעים.
* מנוע קדמי.
* מנוע בנזין.
* מנוע קירור מים.
* תאוצה בין 0–80 קמ"ש היא 20.4 שניות.
* דגם "מוריס 14" מסדרה 3 צולם לסרט הבריטי "The Horse's Mouth" שיצא לאקרנים בשנת 1958.

### תצורות
* סדאן.
* 4 דלתות - קבריולה.

### סדרות
* סדרה ראשונה.
* סדרה שנייה.
* סדרה שלישית - משנת 1937.

## תמונות

קובץ:2012 NRMA Motorfest - Flickr - NRMA New Cars (26).jpg| "מוריס 14"
קובץ:1937 Morris 14 6 Saloon 1.2 (4385580810).jpg| "מוריס 14", שנת 1937
קובץ:Morris 14 (2996042258).jpg| "מוריס 14", 4 דלתות - קבריולה


## ראו גם
* מוריס 8
* מוריס 15
* מוריס ביג 6
* מוריס FE
* מוריס J2

## קישורים חיצוניים

## הערות שוליים

קטגוריה:מכוניות משפחתיות גדולות
קטגוריה:מכוניות קבריולה
קטגוריה:דגמי מכוניות שהושקו ב-1936
קטגוריה:מכוניות בריטיות
14
ואלדבינה

שמאל|ממוזער|הוואלדבינה במהלך הופעה של ברברה סטרייסנד
שמאל|ממוזער|הוואלדבינה באולימפיאדת ברלין 1936
שמאל|ממוזער|הכניסה לוואלדבינה
**ואלדבינה** (מגרמנית: **Waldbühne**, "בימת היער" ) הוא אמפיתיאטרון הנמצא בפארק האולימפי , על יד האצטדיון האולימפי, ברלין.

במקור נקרא האמפיתיאטרון "תיאטרון דיטריך אקרט", תוכנן על ידי האדריכל ורנר מארך  ונבנה בין השנים 1934–1936 כחלק מקומפלקס הפארק האולימפי, ששימש למשחקי ברלין 1936.

כיום משמש האמפיתיאטרון למגוון אירועים, בהם מופעי מוזיקה קלאסית, ג'אז, רוק, צילומים קולנועיים ואירועי ספורט (לרוב אגרוף) ונמצא בבעלות הסנאט של ברלין.

## היסטוריה
האמפי נבנה כחלק מקומפלקס הפארק האולימפי  לאולימפיאדת ברלין 1936, בבקשתו של שר התעמולה הנאצי יוזף גבלס. האמפיתיאטרון נבנה בסגנון אדריכלות יווני, עם פסלים של ארנו ברקר ואדולף ומפר .

האמפיתיאטרון נחנך כיום לאחר פתיחת המשחקים האולימפיים, בהצגתו של המחזאי האנטישמי וחבר משרד התעמולה מולר  על מרד האיכרים באוסטריה  במהלך מלחמת שלושים השנים.

עד למלחמת העולם השנייה, שימש האמפיתיאטרון להעלאת אופרות, כמו הרקולס של גאורג פרידריך הנדל, אורפאו של גלוק וריאנצי של ואגנר. כמו כן שימש האמפי כבמת התכנסויות (Thingspiele ) של המפלגה הנאצית.

במהלך המלחמה לא הייתה הוואלדבינה שימוש, ולאחריה היה בידי הכוחות הבריטיים, עד שנפתח מחדש ב-1948. בשנות ה-50 שימש האמפי כבימת קונצרטים קלאסיים והקרנות של סרטים, חלקם במסגרת הברלינאלה.

בשנות ה-60 שבו אירועי הספורט, ביניהם אגרוף. גם החלו הופעות של להקות רוק, בהן הופעה של הרולינג סטונז ב-1965, שמהלכה נגרם נזק לחלקים מהמבנה בשל צפיפות יתר, לרוב הכיסאות. בשל כך, האמפי היה בשיפוצים נרחבים ברוב שנות ה-70.

מאז שנות ה-80, האמפיתיאטרון אירח רבים מהאמנים הידועים ביותר בעולם, ובמיוחד להקות רוק ומטאל. ביניהם נכללים: בוב מארלי, קווין, U2, דייוויד בואי, רוד סטיוארט, הרולינג סטונז, איירון מיידן, AC/DC, רמשטיין ו-אלפאוויל המקומיות, בון ג'ובי, מטאליקה, ואן הלן, בלאק סבאת', פרל ג'אם, קינגס אוף ליאון, רדיוהד, ניק קייב, פרינס, דפש מוד, ויטני יוסטון, ברברה סטרייסנד, ופיל קולינס, שהופיע בוואלדבינה מספר חודשים לאחר הפלת החומה, ביולי 1990.

בכל קיץ מאז שנת 1992, הפילהרמונית של ברלין מבצעת בוואלדבינה קונצרטים רבים, הכוללים אמנים נודעים והם משודרים בערוצי הטלוויזיה הגדולים.

## קישורים חיצוניים

* 

קטגוריה:ברלין: מבנים
קטגוריה:ברלין: אצטדיונים ומתקני ספורט
קטגוריה:ברלין: תרבות
קטגוריה:גרמניה: תרבות
קונצרן קלשניקוב

ממוזער|דיוקנו של אנדריי דיריאבין, מייסד החברה
**קונצרן קלשניקוב** היא חברת החזקות רב-תחומית לייצור מוצרים אזרחיים וצבאיים, מפעל של תעשיית ההגנה הרוסית, יצרן כלי נשק קרביים ורובי צלפים אוטומטיים, פגזי ארטילריה וכלי נשק בעלי דיוק גבוה. מגזר המוצרים האזרחים כולל רובי ציד, רובי ספורט, כלי מכונה. החברה פועלת מאז 1807, כאשר הוקמה על ידי אנדריי דיריאבין ובמשך שנים נודעה בשם איז'סטאל, מפעל המתכות של איז'בסק ומפעל הנשק של איז'בסק.

המוצרים מיוצרים תחת שלושה מותגי מוצרים של כלי נשק: קלשניקוב (רובים צבאיים), באיקל (ציוד וכלי נשק אזרחיים), איז'מאש (נשק ספורטיבי). מאז 2015 נמשך פיתוח מודולי קרב מבוקרים מרחוק, כלי טיס בלתי מאוישים וסירות ייעודיות ופיתוח ביגוד וציוד מיוחד. מוצרי הקונצרן מסופקים ליותר מ-27 מדינות.

המטה ממוקם בעיר איז'בסק (רפובליקת אודמורטיה), נציגות רשמית ממוקמת במוסקבה.

51% ממניות החברה שייכים לתאגיד המדינה "רוסטך", 49% למשקיעים פרטיים (אלכסיי קריבורוצ'קו, אנדריי בוקארב איסקנדר מוחמודוב).

## מוצרי החברה
*AK-47, רובה סער נודע שפותח על ידי מיכאיל קלשניקוב
*AK-12
*AK-74
*AN-94
*רובה צלפים דרגונוב
*Granat-4, כלי טיס בלתי מאויש

## קישורים חיצוניים

*

## הערות שוליים

קטגוריה:חברות החזקות רוסיות
קטגוריה:חברות ממשלתיות ברוסיה
קטגוריה:נשק קל
קטגוריה:תעשיית נשק ברוסיה
קטגוריה:איז'בסק
קטגוריה:גופים רוסים שהוטלו עליהם סנקציות של מחלקת האוצר של ארצות הברית
קטגוריה:מעוטרי עיטור לנין
קטגוריה:מעוטרי עיטור מהפכת אוקטובר
קטגוריה:מעוטרי עיטור הדגל האדום
קטגוריה:מעוטרי עיטור הדגל האדום של העמל
יחסי איראן–כווית

**יחסי איראן–כווית** (בפרסית: **روابط ایران و کویت**, בערבית: **العلاقات الإيرانية الكويتية**) הם היחסים בין '''הרפובליקה האסלאמית של איראן''' ובין '''מדינת כווית'''. כווית מתארת את קשריה עם איראן כ"מצוינים והיסטוריים".

## היסטוריה
כווית צידדה בעיראק במלחמת מלחמת איראן–עיראק בשנות ה-80 של המאה ה-20. על פי מסמך CIA, שהותר לפרסום בשנת 1987, כווית ואיראן היו במסלול "התנגשות". המסמך מייחס את היחסים המידרדרים בין שתי המדינות לעלייה בהתקפות האיראניות על אוניות כווייתיות, כמו גם לתמיכת כווית במלחמת איראן-עיראק. שתי המדינות התנגדו מבחינה היסטורית כשמחלוקות על מחירי נפט עלו בקרב חברי אופ"ק, כאשר כווית מסורתית היא תומכת במחיר מתון יותר, ואיראן בדרך כלל תומכת בעליית מחירים משמעותית יותר.

כווית התנגדה להגדלת ההשפעה האיראנית בעיראק, סוריה ולבנון. בשנת 2017 הורתה כווית על גירושם של כמה דיפלומטים איראניים, כולל שגריר איראן, לאחר ש-23 גברים הורשעו בריגול לטובת חזבאללה.

למרות חששות אלה, יחסי כווית עם איראן יחסית חמים והיא סירבה לעקוב אחר המהלך של ערב הסעודית בניתוק היחסים הדיפלומטיים בעקבות מתקפת 2016 על המשלחות הדיפלומטיות הסעודיות באיראן.

כווית היא מדינת המפרץ היחידה ששמרה על קשרים רשמיים עם איראן לאחר שנשיא ארצות הברית דונלד טראמפ הודיע על נסיגה מהסכם המעצמות על תוכנית הגרעין האיראנית. ערב הסעודית, בחריין ואיחוד האמירויות הערביות הביעו תמיכה חזקה בנסיגה, אשר כווית לא הצטרפה אליה.

התוכניות של כווית לפיתוח אזורי, כולל "פרויקט עיר המשי" שמטרתו לפתח את איי כווית, כוללות פיתוח קשרים כלכליים מועילים הדדית עם איראן.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
קולין פורז

**קולין פורז** (באנגלית: **Colin Furze**) הוא ממציא, פעלולן ואישיות יוטיוב בריטי מסטמפורד, לינקולנשייר. פורז עזב את הלימודים כדי להיות שרברב ועבד במקצוע עד להצטרפותו לתוכנית "Gadget Geeks" של Sky1. פורז הוא מהנדס מוכשר ומשתמש בשיטות מכניות לא שגרתיות כדי לבנות מכונות מורכבות ממונעות, כולל hoverbike, מכוניות מתנגשות, עגלות חשמליות לרכיבה, סקייטבורדים חשמליים ואחרים. את המכונות שהוא בונה, מרכיב פורז מחלקים מאולתרים, וחלקים שייצר בעצמו בבית המלאכה הפרטי שלו.

לערוץ היוטיוב שלו "colinfurze" מעל 12 מיליון מנויים (ספטמבר 2022) ולסרטונים שלו מעל מיליארד צפיות.

## ביוגרפיה
קולין למד בבית הספר "Malcolm Sargent Primary School" וכבר כילד בנה בתי עץ ומחילות תת-קרקעיות. הוא החל לעבוד כשרברב לאחר שעזב את בית הספר בגיל 16.

זמן קצר לאחר מות אביו גילה את שיתוף הסרטונים ביוטיוב והחל לפרסם המצאות שבנה, החל ב "Wall of death" (חומת המוות) שפרסם בשנת 2007. לסרטון "Making the Ice Bike" שמתעד הכנת אופניים לרכיבה באזורים קרים, שה"צמיגים" שלהם עשויים בעצמם מקרח, מעל 20 מיליון צפיות.

לקולין ולחברתו, שרלוט, יש בת בשם ארין ובן בשם ג'ייק, שמופיע לעיתים קרובות בסרטונים שלו

לעיתים נעזר בחבריו הטובים טום לאמב וריק סימפסון לבניית פרויקטים גדולים

## קישורים חיצוניים

* 

## הערות שוליים

קטגוריה:יוטיוברים בריטים
קטגוריה:ממציאים בריטים
קטגוריה:פעלולנים אנגלים
קטגוריה:בריטים שנולדו ב-1979
פיפיון (ציפור)

ממוזער|''Anthus berthelotii''
ממוזער|''Anthus correndera''
**פִּפְיוֹן** (שם מדעי: *Anthus*) הוא סוג של ציפורי שיר ממשפחת הנחליאליים בעלי תפוצה כלל-עולמית למעט באנטארקטיקה. זהו הסוג היחיד במשפחה שחי ביבשת אמריקה כששלושה מינים חיים באמריקה הצפונית ועוד שבעה באמריקה הדרומית. שאר הסוגים חיים באירופה, אסיה, אפריקה ואוסטרליה. חלק מהמינים חולפים בנדידה מעל ישראל וחלקם עוצרים לנוח בה.

הפיפיון מזכיר במראהו נחליאלי או עפרוני והוא בעל נוצות צהובות בהירות עד אפורות בהירות עם שרטוטים חומים עליהן. ראשו גדול, מקורו קצר וזנבו ארוך. הזכר משמיע קריאות גבוהות, בעיקר בבקרים.

מיני הפיפיון חיים רוב הזמן על הקרקע וגם מקננים עליה, בין העשבים. כמו רוב העופות הם מונוגמיים והזוג יתקוף מסיגי גבול.

## מינים

## קישורים חיצוניים

קטגוריה:בעלי חיים שתוארו ב-1805
קטגוריה:טקסונים שתוארו בידי יוהאן מתאוס בכשטיין
קטגוריה:נחליאליים
I'm Gonna Getcha Good!

"****" (בעברית: "**אני הולכת לתפוס אותך!**") הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה הרביעי, **. השיר יצא לאור ב-23 בספטמבר 2002, כסינגל הראשון והפותח מתוך האלבום, וכסינגל העשרים וארבעה של טוויין.

עם יציאתו נכנס השיר אל המקום ה-1 במצעד של קנדה.

## רקע וכתיבה
בדומה ל-"" ו-"" השיר נכתב, הולחן והופק על ידי שאניה טוויין ורוברט ג'ון "מאט" לאנג. השיר הוא שיר בסגנון הקאנטרי, המשלב בתוכו גם את סגנון הפופ.

בשנת 2004, הוציאה טוויין את אלבום הלהיטים הראשון שלה *[[Greatest Hits (אלבום של שאניה טוויין)|Greatest Hits]]*, בו נכלל השיר.

## וידאו קליפ
הווידאו קליפ המלא שיצא עבור השיר בוים על ידי פול בויד. הקליפ צולם ב-22 וב-23 באוגוסט 2002, בלונדון שבבריטניה. הקליפ פורסם לראשונה באם טי וי ב-4 באוקטובר 2002. הקליפ זכה בקטגוריית "קליפ השנה" בטקס פרסי מוזיקת הקאנטרי של קנדה.

נכון ל-3 בספטמבר 2019, מונה הצפיות של הקליפ עומד על כ-35 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי שאניה טוויין
קטגוריה:שירים באנגלית
קטגוריה:שירים שנכתבו על ידי שאניה טוויין
קטגוריה:סינגלים שהגיעו למקום הראשון ברומניה
קטגוריה:סינגלים שהגיעו למקום הראשון במצעד הסינגלים הקנדי
קטגוריה:שירי זהב בארצות הברית
קטגוריה:סינגלים בהוצאת מרקורי נאשוויל
יחסי אירלנד–סין

ממוזער| שגרירות אירלנד בסין
[ממוזער| בניגוד לרובעי ה[צ'יינטאון הישנים בצפון אמריקה, בשלטים בצ'יינטאון הקטנה של דבלין משתמשים בעיקר תווים סיניים מפושטים, מה שמצביע על כך שהמהגרים הגיעו מסין בשלב מאוחר יחסית.]]
**יחסי אירלנד–סין** הם היחסים בינלאומיים שבין **[[הרפובליקה העממית של סין|סין]]** ל**[[אירלנד]]**. שתי המדינות כוננו יחסים דיפלומטיים ב-22 ביוני 1979. שתי המדינות החליפו שגרירים בשנת 1980. באירלנד יש שגרירות בבייג'ינג, קונסוליה כללית בשאנגחאי וקונסולית כבוד בהונג קונג. לסין יש שגרירות בדבלין.

באירלנד חיים כ-16,500 אנשים ממוצא סיני, המתרכזים ברובם בערים לימריק ודבלין.

קטגוריה:ערכים ללא קטגוריות פיזיות - יחסי חוץ
לווארקייס

**לווארקייס** (באנגלית: **Lowercase**; באופן מילולי: אות קטנה) הוא תת-ז'אנר של אמביינט בו נשמעים צלילים שקטים במיוחד (אשר לעיתים קרובות נמצאים מתחת לסף השמיעה של המאזין הממוצע) כאשר הם מוגברים בצורה דרסטית. שמו של הז'אנר נקבע על ידי סטיב רודן, אשר אלבומו "צורות של נייר" (שרוב הצלילים בו הופקו מנייר) הביא להכרה מסוימת בז'אנר. לדבריו של רודן, הז'אנר מכיל מידה מסוימת של שקט ושל ענווה - הוא אינו דורש תשומת לב, אלא מסע של גילוי מצד המאזין. שמו של הז'אנר נובע לפיכך מהיותו ההפך מאותיות גדולות, אשר נועדו למשוך תשומת לב.

## ראו גם
* מוזיקת אווירה

## קישורים חיצוניים
* סקירה של אלבומים מהז'אנר

קטגוריה:סגנונות מוזיקליים
KRET

**התאגיד לטכנולוגיות רדיו-אלקטרוניות** הוא חברת החזקות רוסית מקבוצת Rostec בבעלות המדינה, המפתחת ומייצרת מפרט צבאי רדיו-אלקטרוני, ציוד תעופה ורדיו-אלקטרוני, מכשירי מדידה רב-תכליתיים, מחברים חשמליים להסרה ומגוון מוצרים אזרחיים. החברה שואפת להיכנס לשוק העולמי של מחברים לחברות הגדולות בעולם.

## הסנקציות האמריקאיות
ב-16 ביולי 2014 הטיל ממשל אובמה סנקציות באמצעות משרד הפיקוח על נכסי חוץ של משרד האוצר האמריקאי (OFAC) על ידי הוספת קונצרן טכנולוגיות רדיו-אלקטרוניות (CRET או KRET) וגופים אחרים כתגובה למשבר האוקראיני המתמשך, סיפוח חצי האי קרים על ידי הקרמלין וההתערבות הצבאית הרוסית באוקראינה.

## קישורים חיצוניים
.

## הערות שוליים

קטגוריה:מוסקבה: חברות
קטגוריה:חברות החזקות רוסיות
אלכסנדר צ'אקובסקי

**אלכסנדר בוריסוביץ' צ'אקובסקי** (ברוסית: **Алекса́ндр Бори́сович Чако́вский**';  26 באוגוסט 1913 - 17 בפברואר 1994) היה כתב צבאי, סופר, ועורך יהודי סובייטי.

## קורות חיים
נולד בסנקט פטרבורג למשפחה יהודית ובילה את רוב שנות ילדותו ונעוריו בעיר סמרה. היה חבר המפלגה הקומוניסטית של ברית המועצות מנעוריו. משנת 1937 עבד כעיתונאי ומבקר ספרות בכתב העת "אוקטובר".

במלחמת העולם השנייה היה כתב צבאי מגויס לצבא האדום וסופח לחזית וולחוב. במרכז דיווחיו והספרים שחיבר לאחר המלחמה ניצב המצור על לנינגרד. על חוויות אלה פרסם את טרילוגיית ספריו, שבמרכזם ניצבים אנשי העיר: "זה היה בלנינגרד" (1944), "לידה" (1945) ו"ימי שלום" (1947). בספרים אלה שילב תיעוד דוקומנטרי עם סיפורים אישיים ואנושיים. בין 1968 ל-1975 פרסם סדרה של חמישה רומאנים על המצור. בין 1978 ל-1981 פרסם את הטרילוגיה "ניצחון", אודות האירועים שהובילו לניצחון במלחמת העולם השנייה.

ב-1955 מונה לעורכו הראשי של כתב העת "ספרות זרה" (Иностранная литература) וב-1962 היה לעורכו הראשי של כתב העת ליטרטורניה גזטה.

ב-1973 היה בין החותמים על מכתב גינוי לדיסידנטים אלכסנדר סולז'ניצין ואנדריי סחרוב.

חבר הסובייט העליון משנת 1966. ב-1986 מונה לחבר מלא בוועד המרכזי של המפלגה הקומוניסטית.

## פרסים
* גיבור העמל הסוציאליסטי (1973)
* ארבע הענקות של עיטור לנין (1967, 1973, 1979, 1983
* עיטור מהפכת אוקטובר (1971)
* מסדר המלחמה הפטריוטית הגדולה (1985)
* שתי הענקות של עיטור הדגל האדום של העמל (1963, 1988)
* מסדר הכוכב האדום (1944)
* פרס לנין לרומן "מצור" (1978)
* פרס ברית המועצות לספרו "כבר בוקר" (1950)
* פרס ברית המועצות לרומן "ניצחון" (1983)

## ספרו בעברית
* א. צ'אקובסקי, **לנינגרד במצור**, מרוסית: ש' מנדל, תל אביב, תש"ו

## קישורים חיצוניים
* ביוגרפיה באתר "גיבורי האומה" 
* 

## הערות שוליים

קטגוריה:אישים הקבורים בבית העלמין קונצבסקויה
קטגוריה:יהודים מעוטרי גיבור העמל הסוציאליסטי
קטגוריה:יהודים זוכי פרס לנין
קטגוריה:כתבים צבאיים יהודים
קטגוריה:כתבים צבאיים סובייטים
קטגוריה:מעוטרי עיטור המלחמה הפטריוטית הגדולה
קטגוריה:מעוטרי עיטור לנין
קטגוריה:סופרים יהודים סובייטים
קטגוריה:סופרים יהודים רוסים
קטגוריה:עורכי עיתונים יהודים רוסים
קטגוריה:פוליטיקאים יהודים סובייטים
קטגוריה:יהודים אנשי הצבא האדום במלחמת העולם השנייה
קטגוריה:סובייטים שנולדו ב-1913
קטגוריה:רוסים שנפטרו ב-1994
Thank You Baby! (For Makin' Someday Come So Soon)

"****" הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה הרביעי, **. השיר יצא לאור ב-11 באוגוסט 2003, כסינגל החמישי מתוך האלבום, וכסינגל העשרים ושמונה של טוויין.

עם יציאתו נכנס השיר אל המקום ה-11 במצעד הסינגלים הבריטי.

## רקע וכתיבה
בדומה ל-"" ו-"" השיר נכתב, הולחן והופק על ידי שאניה טוויין ורוברט ג'ון "מאט" לאנג. השיר הוא שיר בסגנון הקאנטרי-פופ, המשלב בתוכו גם את סגנון מוזיקת העולם.

בשנת 2003, יצאה טוויין לסיבוב ההופעות השני שלה Up! Tour, בו ביצעה את השיר.

## וידאו קליפ
הווידאו קליפ המלא שיצא עבור השיר צולם בוונקובר, קולומביה הבריטית שבקנדה. את הקליפ ביים פול בויד. הקליפ יצא לאור באירופה ב-28 ביולי 2003. הקליפ צולם בגלריית אומנות, בה ניתן לראות את טוויין, כשהיא שרה את השיר.

נכון ל-3 בספטמבר 2019, מונה הצפיות של הקליפ עומד על כ-6.3 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי 2002
קטגוריה:סינגלים מ-2003
קטגוריה:שירי שאניה טוויין
קטגוריה:שירים באנגלית
קטגוריה:שירים שנכתבו על ידי שאניה טוויין
קטגוריה:סינגלים בהוצאת מרקורי נאשוויל
מסוקי רוסיה

**מסוקי רוסיה** (ברוסית: **Вертолёты России**) היא חברת החזקות רוסית המתמחה בתכנון וייצור מסוקים ובסיסה במוסקבה, רוסיה. החברה מתכננת ומייצרת מסוקים אזרחיים וצבאיים.

בעל המניות העיקרי של החברה הוא תאגיד רוסטך. זהו קבלן ההגנה ה-24 בגודלו בעולם שנמדד לפי הכנסות הביטחון בשנת 2012 והשני בגודלו שבסיסו ברוסיה (אחרי אלמז-אנטיי).

## היסטוריה
החברה ניסתה להקים הנפקה בבורסה בלונדון במאי 2011, אך לא הצליחה למלא את פנקס ההזמנות לפי הערכת שווי צפויה של 2 מיליארד דולר.

בשנת 2011 הסכימה "מסוקי רוסיה" והחברה האיטלקית אגוסטה וסטלנד להקים את HeliVert, חברה משותפת, על מנת להתחיל בייצור ברוסיה של המסוק הרב-תכליתי והדו-מנועי אגוסטה וסטלנד AW139 . מפעל הייצור ממוקם בטומילינו, שבפרברי מוסקבה.

בשנת 2016 מכרה החברה 189 מטוסים ללקוחותיה ב-13 מדינות. באותה שנה סיימה את השותפות שהייתה לה עם יצרנית המנועים האוקראיני "מוטור סיץ'", שהמטרה לפנות לסין באוגוסט 2019.

בשנת 2017 הקימה קרן ההשקעות הישירות ברוסיה (RDIF) קונסורציום הכולל קרנות מובילות במזרח התיכון, והשלימה עסקה לרכישת נתח בחברת "מסוקי רוסיה" (כחלק מתאגיד המדינה רוסטך). שווי החברה נאמד ב-2.35 מיליארד דולר. לא נחשפו פרטים על זהותם של המשקיעים במזרח התיכון.

העסקה מורכבת משני שלבים. השלב הראשון כולל מכירת אחזקה של 12% והשקעה של 300 מיליון דולר, כמו גם אפשרות להגדלה פוטנציאלית בהמשך, בהיקף ההשקעה, ל-600 מיליון דולר. העסקה תגדיל את ההון המורשה של חברת ההחזקות, שתוכל לצבור סכום משמעותי של כספים הנחוצים ליישום האסטרטגיה והתוכנית העסקית של החברה, כולל פיתוח סוגים חדשים של מסוקים. בנוסף, קרנות אלה יסייעו ביישום תוכנית ההשקעות של חברת ההחזקות, כמו גם במימון פעילויות פיתוח ומחקר אפשריות שמטרתן להגדיל את תוכניות ההחזקה וההון שלה.

## מוצרים
[שמאל|ממוזער| [קמוב Ka-60]]
מוצרי "מסוקי רוסיה" כוללים:
* Kamov Ka-27
* Kamov Ka-31
* Ka-50/Kamov Ka-52
* קמוב Ka-60/62
* Kamov Ka-226
* אנסאט
* מיל מי -8
* מיל מי -17
* מיל מי -24
* מיל מי -26
* מיל מי -28
* מיל מי -34
* מיל מי -38
* מיל מי -54
* VRT 500

מסוק דור חמישי נמצא כעת בפיתוח.

### פרויקט מסוק ימי של מינוגה
בשנת 2006 משרד ההגנה הרוסי העניק למסוקי רוסיה חוזה מו"פ למסוק ימי לצורך לוחמת נגד. פרויקט **מינוגה** שנבדק בעבר יועבר גם לבדיקת הצי הרוסי שיבצע ניסוי של הדגם בתחילת 2019 וטיסת הבכורה שלו מתוכננת לשנת 2020. פיתוחו מבוסס על Ka-92.

הכלי מופעל על ידי שני מנועי קלימוב TV7-117 V במשקל 380 קילוגרמים. קמוב Ka-52K נמצא במבחני טיסה אך מוגבל למבצעי סיור אלקטרוני ותקיפה אווירית .

## מבנה
הגורמים הבאים הם חלק מהחברה:

;מעצבים
* מרכז בניית המסוקים הלאומי על שם מיל וקאמוב
** מפעל המסוקים מיל
** מפעל המסוקים קמוב
* VR-Technologies

;יצרנים
* מפעל תעופה אוּלן-אוּדה 
* קאזאן מסוקים
* רוסט-ורטול 
* חברת התעופה Progress Arsenyev
* מפעל ייצור תעופה Kumertau

;רכיבים
* רדוקטור-PM
* מפעל ייצור המכונות סטופינו

;מיזמים משותפים
* Heliert

## ראו גם
* תעשיית תעופה ברוסיה

יצרני מסוקים גדולים מקבילים:
* איירבוס הליקופטרס
* בל הליקופטר
* סיקורסקי

## קישורים חיצוניים

* 

## הערות שוליים

קטגוריה:מוסקבה: חברות
קטגוריה:חברות החזקות רוסיות
קטגוריה:יצרני מסוקים
When You Kiss Me

"**When You Kiss Me**" (בעברית: "**כשאתה מנשק אותי**") הוא סינגל שהקליטה הזמרת-יוצרת הקנדית שאניה טוויין, ומופיע באלבומה הרביעי, **. השיר יצא לאור ב-10 בנובמבר 2003, כסינגל השביעי מתוך האלבום, וכסינגל השלושים של טוויין.

עם יציאתו נכנס השיר אל המקום ה-21 במצעד הסינגלים הבריטי.

## רקע וכתיבה
בדומה ל-"" ו-"", השיר נכתב, הולחן והופק על ידי שאניה טוויין ורוברט ג'ון "מאט" לאנג. השיר הוא שיר בסגנון הקאנטרי-פופ, המשלב בתוכו גם את סגנון מוזיקת העולם.

השיר הוא האיי-סייד של השיר "", שאותו הוציאה טוויין כסינגל כמה חודשים לפני כן.

## וידאו קליפ
הווידאו קליפ המלא שיצא עבור השיר בוים על ידי פול בויד, אשר ביים לטוויין קליפים נוספים במהלך הקריירה שלה. הקליפ צולם בטקאפונה שבניו זילנד, בזמן צילום הקליפ לשיר "Forever and for Always". הקליפ צולם בשחור-לבן.

נכון ל-3 בספטמבר 2019, מונה הצפיות של הקליפ עומד על כ-45 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי 2002
קטגוריה:סינגלים מ-2003
קטגוריה:שירי שאניה טוויין
קטגוריה:שירים באנגלית
קטגוריה:שירים שנכתבו על ידי שאניה טוויין
קטגוריה:שירים על נשיקות
קטגוריה:בלדות קאנטרי
קטגוריה:סינגלים בהוצאת מרקורי נאשוויל
It Only Hurts When I'm Breathing

"**It Only Hurts When I'm Breathing**" (בעברית: "**זה כואב רק כשאני נושמת**") הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה הרביעי, **. השיר יצא לאור ב-9 בפברואר 2004, כסינגל השמיני והאחרון מתוך האלבום, וכסינגל השלושים ואחד של טוויין.

עם יציאתו נכנס השיר אל המקום ה-71 במצעד הבילבורד הוט 100.

## רקע וכתיבה
בדומה ל-"" ו-"" השיר נכתב, הולחן והופק על ידי שאניה טוויין ורוברט ג'ון "מאט" לאנג. השיר הוא שיר בסגנון הקאנטרי-פופ, המשלב בתוכו גם את סגנון מוזיקת העולם וגם את סגנון המוזיקה העכשווית למבוגרים.

עם השיר הופיעה טוויין לראשונה ב-3 ביולי 2005, בפארק נובלן שבאירלנד.

## הצלחה
השיר זכה להצלחה נאה בארצות הברית, כאשר נכנס אל המקום ה-71 במצעד הבילבורד הוט 100. במצעד שירי הקאנטרי הגיע אל המקום ה-18. במצעד השירים העכשוויים למבוגרים הגיע אל המקום ה-16, ובמצעד השנתי של המצעד אל המקום ה-20.

בנוסף לכך, השיר היה מועמד בטקס פרסי מוזיקת הקאנטרי הקנדי, בקטגוריית "שיר השנה".

סיקור של השיר ציין כי השיר מראה את כשרונה של טווין ככותבת שירים המסוגלת להתמודד גם עם הנושא של שברון לב.

## מיקומי שיא

## קישורים חיצוניים

## הערות שוליים

קטגוריה:שירי 2002
קטגוריה:סינגלים מ-2004
קטגוריה:שירי שאניה טוויין
קטגוריה:שירים באנגלית
קטגוריה:שירים שנכתבו על ידי שאניה טוויין
קטגוריה:שירים על כאב לב
קטגוריה:בלדות משנות ה-2000
קטגוריה:בלדות קאנטרי
קטגוריה:סינגלים בהוצאת מרקורי נאשוויל
יורי קולוקולניקוב

**יורי אנדרייביץ' קולוקולניקוב** (ברוסית: **Ю́рий Андре́евич Колоко́льников**) (נולד ב-15 בדצמבר 1980, מוסקבה) הוא שחקן תיאטרון וקולנוע רוסי.

## ביוגרפיה
יורי קולוקולניקוב נולד ב-15 בדצמבר 1980 במוסקבה. הוריו התגרשו מוקדם, והילד, יחד עם אמו ואחיו, שינו שוב ושוב את מקום מגוריהם. הוא חי בארצות הברית ובקנדה. בנוסף לרוסית, לקולוקולניקוב יש אזרחות קנדית. לדברי קולוקולניקוב עצמו, הוא היה ילד שובב. אמו לא הצליחה להתמודד עם גידול בנה ושלחה אותו חזרה לרוסיה לאביו, אנדריי גנאדייביץ' קולוקולניקוב, מתמטיקאי שהיה מעורב גם בהתפתחויות בתחום הסוציוניקה.

כמעט מיד עם הגעתו למוסקבה הוא הלך ללמוד בבית ספר לקולנוע והחל להשתתף במופעי ילדים. עד מהרה אביו לקח אותו לאודישן אצל הבמאי סאבה קוליש, והילד לוהק לתפקיד קטן כילד חסר בית בסרט "מסך הברזל". בגיל 15, נבחן בבית הספר לתיאטרון על שם שצ'וקין. הבמאים הראשונים של קולוקולניקוב היו פיטר טודורובסקי, מיכאיל פטאשוק, ולדימיר מנשוב.
## קריירה
בשנת 2000, מיד לאחר סיום הלימודים, נסע להוליווד. במשך שנה גר בלוס אנג'לס ובניו יורק, עבד כמלצר, בלדר וסבל. משלא המליח לפרוץ לקולנוע הגדול, חזר למוסקבה. קולוקולניקוב התוודע לבמאי קיריל סרברניקוב, שהזמין אותו לתפקיד בסדרת הטלוויזיה "יומן הרוצחים" ובהפקת "ציפור הנוער המתקתקה" על במת תיאטרון סוברמניק. בכורת ההצגה התקיימה בשנת 2002.

בשנת 2014 שיחק תפקיד מרכזי בעונה הרביעית של סדרת הטלוויזיה "משחקי הכס" בתפקיד סטיר, פראי קניבלי וה"מאנגאר" (ראש שבט) של שבט ת'ן.

בשנת 2020 לוהק לגלם דמות של פרופסור בסדרה אודות גיבור על חירש בשם "SG" (ברוסית: СГ: Слепоглухой/Супергерой), בהפקת Lateral Summer. עלילת הסדרה מתרחשת בשנת 2025 במוסקבה. לוקה העיוור וחירש עובד במעבדתו של פרופסור נוביקוב, שמנסה לתקן את קוד ה-DNA האנושי על מנת להביס מחלות. ללוקה אין מושג כי בקרוב יצטרך להציל את האנושות כשהמעבדה תותקף על ידי סוכנים מהעתיד כדי להפוך אנשים לזומבים טכניים באמצעות מסרים אורקוליים.

## חיים אישיים
יש לו בת בשם טאיסיה.

הוא היה נשוי לשחקנית התיאטרון והקולנוע הרוסייה קסניה רפופורט. ממנה יש לקולוקולניקוב בת, סופיה (שנולדה בינואר 2011). השחקנים נפרדו בשנת 2014. קסניה כבר התחתנה שוב, ובשנת 2016 כבר ניהל רומן עם דוגמנית וזמרת בשם דיאנה ראמוס לאפורטה.

## פילמוגרפיה
### תיאטרון
* 2002 - "ציפור הנוער המתקתקה" בתיאטרון סוברמניק (*צ'אנס ויין*)
* 2004 - סופת רעמים בתיאטרון סוברמניק (*בוריס*)
* 2004 - "רומיאו ויוליה" בתיאטרון פושקין (*רומיאו*)
שמאל|ממוזער|250x250 פיקסלים| יורי קולוקולניקוב, ינואר 2010.
* 2011 - "חודש בכפר", בתיאטרון מיאקובסקי

### טלוויזיה וקולנוע

## קישורים חיצוניים

* 

* יורי קולוקולניקוב באתר www.ruskino.ru
* יורי קולוקולניקוב באתר www.peoples.ru

## הערות שוליים

קטגוריה:מפיקי קולנוע רוסים
קטגוריה:שחקני קולנוע וטלוויזיה רוסים
קטגוריה:רוסים שנולדו ב-1980
הפורום הכלכלי המזרחי

**הפורום הכלכלי המזרחי** (ברוסית: **Восточный экономический форум**; באנגלית: **Eastern Economic Forum**) הוא פורום בינלאומי המתקיים מדי שנה בעיר ולדיווסטוק, רוסיה, במטרה לעודד השקעות זרות במזרח הרחוק הרוסי.

## מידע כללי
הפורום הכלכלי המזרחי הוא פורום בינלאומי המתקיים בכל שנה מאז 2015 בספטמבר, בקמפוס של האוניברסיטה הפדרלית של המזרח הרחוק שממוקם על האי הרוסי בעיר ולדיווסטוק, רוסיה, במטרה לעודד השקעות זרות במזרח הרחוק הרוסי. נשיא רוסיה וראש הממשלה היפני משתתפים בפורום זה מאז תחילת דרכו.  

הפורום הכלכלי של המזרח הרחוק ממומן בחסות הוועדה המארגנת שמונתה על ידי רוסקונגרס, עמותה של הממשלה הרוסית, אשר נותנת חסות גם לפורומים בינלאומיים אחרים, כמו הפורום הכלכלי הבינלאומי בסנקט פטרבורג.

## ראו גם
* פורום סנקט פטרבורג הבינלאומי לכלכלה 
* הפורום הכלכלי העולמי

## קישורים חיצוניים

*  
* קרן רוסקונגרס

## הערות שוליים

קטגוריה:רוסיה: כלכלה
קטגוריה:ארגוני כלכלה בין-לאומיים
קטגוריה:יחסי יפן–רוסיה
Harem: A Desert Fantasy...

****** (בעברית: **הַרמוֹן: פַנְטַזְיָה מִדְבָּרִית**) הוא אלבום הווידאו השישי של הזמרת-יוצרת האנגלייה שרה ברייטמן. אלבום הווידאו יצא לאור ב-21 באוגוסט 2004, על ידי חברת התקליטים אנג'ל רקורדס. **' הופק על ידי [[פרנק פיטרסון]].

אלבום הווידאו נתמך על גבי אלבום אולפן השמיני של ברייטמן, ''[[Harem]]'', שיצא לאור בשנת 2003.

== רקע והפקה ==
**' בדומה לאלבומי ווידאו נוספים של ברייטמן, כדוגמת **' (2002), ו-''[[One Night in Eden]]'' (1999), הופק על ידי [[פרנק פיטרסון]]. השירים אשר נכללים ב-**' לקוחים מתוך אלבום האולפן השמיני שלה, *[[Harem]]*.

במקור, יצא **' ב[[גרמניה]], ולאחר מכן ב[[אירופה]], [[הרפובליקה העממית של סין]], ומדינות נוספות.

== הצלחה ==
אלבום הווידאו זכה להצלחה רבה ברחבי העולם, כאשר קיבל ב[[ארגנטינה]] בפחות מכמה חודשים לצאתו, את תואר הפלטינה, על מכירות של 8,000 עותקים במדינה. בעקבות כך, הפך **' לאחד מאלבומי הווידאו הנמכרים ביותר במדינה בשנת 2004.

## סרט
הסרט אותו הוציאה ברייטמן בסמוך לצאת אלבום הווידאו נקרא, *Sarah Brightman: Harem – A Desert Fantas*. הסרט בוים והוסרט על ידי רודי דולזל והאנס רוסאכר והשחקנית הראשית בו היא ברייטמן. הסרט זכה לשבחים ממבקרי הקולנוע, תוך שקיבל דירוג של 8.4 ב-IMDb.

בנוסף לכך, הוקרן הסרט במהלך סיבוב ההופעות, "Harem World Tour" (2004). הוא הוקרן לראשונה ב-24 בפברואר 2004.

## רשימת רצועות

## מיקומי שיא

## נתוני מכירות

## קישורים חיצוניים

*  באתר Discogs

## הערות שוליים

קטגוריה:אלבומי וידאו מ-2004
קטגוריה:אלבומי וידאו של שרה ברייטמן
קטגוריה:אלבומי וידאו באנגלית
קטגוריה:סרטי הופעה
קטגוריה:אלבומים שהופקו על ידי פרנק פיטרסון
קטגוריה:אלבומי חברת אנג'ל רקורדס
המכון האמריקאי לביסקסואליות

**המכון האמריקאי לביסקסואליות** (באנגלית: **American Institute of Bisexuality**; בראשי תיבות: **AIB**) הוא ארגון צדקה ללא כוונת רווח, שנוסד ב-23 ביולי 1998 על ידי חוקר המין, הפסיכיאטר ופעיל הזכויות הביסקסואליות, פריץ קליין. הארגון נוסד במטרה לקדם מחקר וחינוך בנושא ביסקסואליות.

המכון נותן מענקים למחקרים ולפרסומים הקשורים לביסקסואליות.

## קישורים חיצוניים
* 

## הערות שוליים

*
קטגוריה:ארצות הברית: ארגוני להט"ב
חיות הקודש (ספר)

**חיות הקודש** הוא ספר עיון העוסק במסורות יהודיות ותובנות תרבותיות ופסיכולוגיות מאת עידו חברוני.

הספר יצא לאור בעברית בשנת 2016 בהוצאת משכל.

## הספר
הספר מתייחס לנושאים משמעותיים, בהם היחס למיניות, חזרה בתשובה, רוע, גורל וחירות דרך פנטזיות המבוססות, בית היתר, על אגדות חז"ל. התיאורים מבוססים על מפגשים עם "אחר", שלעיתים מוצג בתחילה כ"חיה".

מבנה הספר מורכב מארבעה חלקים מרכזיים:
# היכולת לצאת מ"כבלי הגורל" לחירות (פרק 1).
# מפגשים עם "אחרים" שנראים בתחילה כנחותים (פרקים 2–5).
# מפגשים עם ישויות בלתי אנושיות, מהשטן ועד מעמקי הנפש (פרקים 6–9).
# החיוניות בהקשבה ובהכלה (פרק 10).

המחבר תיאר את מטרת הספר: "למצוא דרך חיים בסיפורי חז״ל, לשאוב חוכמה מאוצרות העבר הטמונים בתלמוד ובמדרשים".

דביר שוורץ כתב בביקורת לספר:.

## קישורים חיצוניים
* הספר האתר ידיעות ספרים.
* הפרק הראשון באתר "עברית".

על הספר:
* 
* "לספר החדש של ד"ר עידו חברוני יש מסר לאקדמיה הישראלית" באתר מרכז שלם, 30 בנובמבר 2016.
* 
* יניב מזומן, "יצורים ויצרים רוחניים " במוסף מקור ראשון, 27.1.2017.

## הערות שוליים

קטגוריה:ספרים בעברית
קטגוריה:ספרי הוצאת משכל
טאיסטו מאקי

**טאיסטו ארמס מאקי** (בפינית: **Taisto Armas Mäki**; 2 בדצמבר 1910 – 1 במאי 1979) היה אצן פיני למרחקים ארוכים, מקבוצת האתלטים המכונים "הפינים המעופפים". כמו מאמנו וחברו הקרוב, פאבו נורמי, מאקי שבר שיאי עולם בריצת 2 מייל, 5,000 מטרים ו-10,000 מטרים בין השנים 1939 עד 1942. מאקי היה האדם הראשון בהיסטוריה שרץ מרחק של 10 קילומטרים בפחות מחצי שעה, היה זה כאשר שבר את שיאו האישי והשלים את הריצה בזמן של 29:52.6 דקות ב-17 בספטמבר 1939.

## חייו
מאקי נולד ברקולה במחוז ונטה. עיסוקו היה רעיית צאן ועל כן כונה בפינית Rekolan paimenpoika ("הרועה מרקולה"). בשנות ה-30 של המאה ה-20 פינלנד הייתה מעצמה בתחרויות ריצה ארוכות, אך מאקי לא בלט בעולם הריצה עד לשנת 1938. בספטמבר של אותה השנה, השתתפותו הראשונה בפועל באליפות חשובה, זכה בתחרות ריצת 5,000 מטרים באליפות אירופה באתלטיקה 1938 בפריז, הוא גבר על השוודי הנרי ג'ונסון ועל עמיתו הפיני קאוקו פקורי כאשר עצר את השעון על 14:26.8 דקות. ב-29 בספטמבר 1938, תוך פחות מחודש מזכייתו בריצת 5,000 המטרים, שבר את שיא העולם בריצת 10,000 מטרים בפעם הראשונה, הוא שבר את השיא שנקבע על ידי בן ארצו, אילמרי סאלמינן ביותר משלוש שניות כאשר סיים את הריצה ב-30:02:0 דקות. בקיץ של שנת 1938 המשיך וקבע 5 שיאי עולם חדשים בריצה. ב-7 ביוני שבר את שיאו של מיקולש סאבו מהונגריה ביותר משלוש שניות, וקבע שיא עולם חדש בריצת שני מייל בזמן של 8:53.2 דקות באצטדיון האולימפי בהלסינקי. 9 ימים לאחר מכן, ובאותו אצטדיון, הוריד מעל 8 שניות משיאו של לאורי לטינן בריצת 5,000 מטרים. הוא המשיך וקבע שיא עולם נוסף, הפעם בריצת 10,000 מטרים, שבר את שיאו האישי בכעשר שניות וקבע זמן של 29:52.6 דקות לריצה ב-17 בספטמבר 1939.

מלחמת החורף בין פינלנד לבין ברית המועצות פרצה ב-30 בנובמבר 1939. כמו חברים אחרים מקבוצת הפינים המעופפים, ביניהם גונר הוקרט ולאורי ליטנן, מאקי נשלח להילחם בשטח קרליה. אולם, יחד עם פאבו נורמי, הוא נשלח למשימה לארצות הברית בפברואר 1940 - גיוס כספים עבור המאמץ המלחמתי של פינלנד. במהלך המשימה, שנערכה חודשים וכללה הרצאה בפני 14,00 איש במדיסון סקוור גארדן, שניהם התחרו מול אצנים אמריקאים. באופן מפתיע, מאקי הצליח בריצות אלו הרבה יותר מאשר ריצותיו באליפויות, והדבר העלה חשדות וסימני שאלה שמא מדובר באימרוץ. קריירת הספורט של מאקי נקטעה בעקבות מלחמת העולם השנייה. המלחמה הובילה לביטול אולימפיאדת הקיץ של 1940 בהלסינקי וכך נגדע חלומו של מאקי לייצג את ארצו בתחרות אולימפית.

## קישורים חיצוניים

## הערות שוליים

קטגוריה:רצים פינים למרחקים ארוכים
קטגוריה:פינים שנולדו ב-1910
קטגוריה:נפטרים ב-1979
דרקון לבן (סדרת טלוויזיה)

**דרקון לבן** (באנגלית: **Strangers**) היא סדרת טלוויזיה בריטית מסוגת דרמת פשע שנוצרה ונכתבה על ידי מארק דנטון וג'וני סטוקווד. הסדרה שודרה לראשונה ברשת ITV ב-10 בספטמבר 2018. השם המקורי של הסדרה היה "White Dragon", והיא צולמה בעיקר בהונג קונג. בסדרה מופיע השחקן זוכה הפרסים אנתוני וונג בתפקידו הראשון בשפה האנגלית. הארח וג'ק ויליאמס הידועים מסדרת הדרמה "הנעדר" היו מפיקים בפועל של הסדרה, והשתתפו בכתיבת התסריט. פול אנדרו ויליאמס היה הבמאי של כל שמונת הפרקים.

בנוסף לוונג מככב בסדרה ג'ון סים בתפקיד פרופסור ג'ונה מולריי, לצדם של דרוולה קירוואן בתפקיד אשתו מייגן, אמיליה פוקס בדמות סאלי פורטר נציגה בקונסוליה הבריטית, קייטי לאונג בתפקיד לאו צ'ן בתם של דייוויד ומייגן; וטום וו בתפקיד דניאל טסוי בלש בכיר במשטרת הונג קונג. לפני שידור הבכורה בטלוויזיה הוצג הפרק הראשון במשך ארבעה ימים בשירותי וידאו על פי דרישה ITV Hub ו-STV Player. הסדרה במלואה יצאה על גבי DVD ב-19 בנובמבר 2018 בהפצת Dazzler Media.

## תקציר עלילה
עולמו של פרופסור ג'ונה מולריי מתהפך כאשר אשתו, מייגן (דרוולה קירוואן) נהרגת בתאונת דרכים בהונג קונג. אף על פי שהיא חייתה ועבדה שם כמחצית חייה, ג'ונה לא ביקר שם מעולם. הפחד שלו מטיסות וחייו המוגנים משאירים אותו בלונדון. אבל כעת אין לו ברירה אלא לטוס לצד השני של העולם כדי לזהות את גופתה של האישה שאהב.

זמן קצר אחרי הגעתו להונג קונג, ג'ונה מגלה תגלית מזעזעת על אשתו. הוא נשאב עמוק יותר ויותר לתוך רשת של קנוניות, כשהוא מסתגל לסביבה זרה ולא מוכרת, והוא נאבק לחשוף את האמת על מותה של אשתו.

## צוות השחקנים
* ג'ון סים – פרופסור ג'ונה מולריי
* אנתוני וונג – דייוויד צ'ן
* אמיליה פוקס – סאלי פורטר
* קייטי לאונג – לאו צ'ן
* אנתוני הייז – מייקל כהן
* טום וו – מפקח בילוש דניאל טסוי
* דרוולה קירוואן – מייגן האריס
* טים מקינרני – ארתור באך
* ראקל קסידי – רייצ'ל הרגריבס
* תומאס צ'אנינג – מפקח בילוש פליקס צ'ונג
* קנת' טסאנג – זיאדונג זו
* כריסטוף טק – בלש וילפרד צ'ו
* ג'ייסון וונג – קאי הואנג
* ריאן מק'קן – פאראז רזה
* קייט אלכסנדר – בקי
* אנדרו נוט – קונרד דייוויס
* רוזלינד הלסטד – אמה

## פרקים

## קישורים חיצוניים

## הערות שוליים

קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות דרמה בריטיות
קטגוריה:ITV: תוכניות וסדרות
ויליאם בואושופ וילסון

**ויליאם בואושופ וילסון** (באנגלית: **William Bauchop Wilson**; 2 באוקטובר 1862 – 25 במאי 1934) היה פוליטיקאי אמריקאי ממוצא סקוטי מן המפלגה הדמוקרטית אשר כיהן כמזכיר העבודה של ארצות הברית הראשון בשנים 1913–1921, במהלך מלחמת העולם הראשונה תחת הנשיא וודרו וילסון (ללא קרבה משפחתית) וכחבר בבית הנבחרים של ארצות הברית מטעם מדינת פנסילבניה בשנים 1907–1913.

## ביוגרפיה
וילסון נולד ב-2 באוקטובר 1862 במרכז סקוטלנד, שבממלכה המאוחדת. היו לו כשני אחים מבוגרים שלא שרדו את הילדות. כשהיה בן 8, היגר וילסון לארצות הברית. כשנה לאחר מכן הוא עזב את בית הספר על מנת לעזור לאביו במכרה הפחם. בשנים לאחר מכן היה וילסון פעיל למען זכויות עובדים באיגודים שונים. בשנת 1907 נבחר לכהן בבית הנבחרים. בשנת 1913 מונה למזכיר העבודה הראשון של המדינה. בזמן מלחמת העולם הראשונה פעל וילסון להשתלבותם של אפרו-אמריקאים בתעשייה.

בשנת 1926 ניסה וילסון ללא להצלחה להיבחר לסנאט. נפטר ב-25 במאי 1934 בסמוך לעיר סוואנה שבג'ורג'יה.

## קישורים חיצוניים

* 
* 

קטגוריה:חברי בית הנבחרים של ארצות הברית מפנסילבניה
קטגוריה:מהגרים מסקוטלנד לארצות הברית
קטגוריה:אמריקאים ממוצא סקוטי
קטגוריה:מזכירי העבודה של ארצות הברית
קטגוריה:חברי הקבינט של ארצות הברית בממשל וודרו וילסון
קטגוריה:אמריקאים שנולדו ב-1862
קטגוריה:אמריקאים שנפטרו ב-1934
שרקרק ארגמני צפוני

**שרקרק ארגמני צפוני** (שם מדעי: *Merops nubicus*) הוא מין של שרקרק מסדרת הכחלאים החי באפריקה שמדרום לסהרה. הוא דומה מאוד למין שרקרק ארגמני, אך בעל גרון אדום, בניגוד לגרון הכחול כמו הראש של שרקרק זה.

מין שרקרק זה מגיע לאורך 24–27 ס"מ ולמשקל 34–59 גרם בממוצע. הוא בעל נוצות ורודות, כנפיים אדומות עם קצוות כחולים, זנב ארוך ומחודד כחול ומעט אפור וראש צבוע בכחול עם פס שחור לאורכו ומקור שחור, מוארך ומעוקל בקצה. העיניים אדומות והרגליים אפורות. לשרקרק אין הבדלים גדולים בין הזכרים לנקבות. הצעירים מעט יותר כהים ובעלי מחלצות כנפיים וזנב קצרות יותר.

השרקרק מצוי באזור מרכז אפריקה באזורי הסוואנה ולעיתים גם באזורים יבשים יותר. הוא טורף בעיקר חרקים מעופפים שהוא חוטף במקורו אחרי מעוף קצר והורג בעזרת חבטה או בבליעה ישירה. הטרף מורכב בעיקר מדבורים, נמלים וטרמיטים מעופפים ומחגבים שונים. לעיתים הם משתפים פעולה עם עופות אחרים לשם ציד.

השרקרק מקנן בקבוצות גדולות על גדות הנהר וחוצב בצוקים של אבני גיר בעזרת מקורו. בקן הנקבות מטילות 3–5 ביצים. הקנים משמשים לשנים רבות, במהלכם הם חוצבים עוד תעלות עד לעומק של מטר עד מטר וחצי.

## קישורים חיצוניים

## הערות שוליים

ימין|ממוזער|שרקרק ארגמני באוגנדה

קטגוריה:בעלי חיים שתוארו ב-1788
קטגוריה:טקסונים שתוארו בידי יוהאן פרידריך גמלין
קטגוריה:שרקרקיים
קטגוריה:אוגנדה: עופות
קטגוריה:בורונדי: עופות
קטגוריה:רואנדה: עופות
קטגוריה:עופות הסוואנה האפריקנית
מוקדמות מונדיאל 2022 - אפריקה

54 הנבחרות החברות בקונפדרציית הכדורגל של אפריקה (CAF), התמודדו במסגרת מוקדמות מונדיאל 2022 על חמישה מקומות במונדיאל 2022. המוקדמות חולקו לשלושה סיבובים כאשר הדירוג של הנבחרות התבסס על דירוג פיפ"א מיולי 2019.
* **סיבוב ראשון**: 28 הנבחרות שדורגו במקומות 27–54 התמודדו בצמד משחקים, בית וחוץ. 14 הנבחרות המנצחות עלו לשלב הבא.
* **סיבוב שני**: 40 נבחרות (14 העולות מהסיבוב הראשון ו-26 הנבחרות הבכירות בדירוג פיפ"א) חולקו ל־10 בתים של 4 נבחרות ששוחקו בשיטת בית חוץ. עשר הנבחרות שנצחו בבתים עלו לשלב הבא.
* **סיבוב שלישי**: 10 העולות מהסיבוב הקודם שיחקו ביניהן בשיטת בית חוץ. 5 המנצחות העפילו למונדיאל.

## סיבוב ראשון

## סיבוב שני
בסיבוב השני יתמודדו 40 נבחרות. 26 המדורגות הראשונות באפריקה (נכון לדירוג פיפ"א מיולי 2019) ו־14 הנבחרות שנצחו בסיבוב הראשון. דירוג קבוצות האיכות נעשה לפי דירוג פיפ"א מדצמבר 2019. ההגרלה התקיימה ב־21 בינואר 2020 ובה הוגרלו 40 הנבחרות ל־10 בתים של 4 נבחרות.

### בית א

### בית ב

### בית ג

### בית ד

### בית ה

### בית ו

### בית ז

### בית ח

### בית ט

הערה: המשחק בין גינאה למרוקו שהיה אמור להתקיים ב־6 בספטמבר 2021 נדחה עקב ההפיכה בגינאה. המשחק נערך באוקטובר 2021 ובו ניצחה מרוקו.

### בית י

## סיבוב שלישי
עשר הנבחרות שסיימו במקום הראשון בבית שלהן בסיבוב השני יתמודדו על חמישה כרטיסים למונדיאל. הנבחרות הוגרלו לחמישה משחקים וישחקו בשיטת בית-חוץ. המנצחת בכל צמד משחקים תעפיל למונדיאל.

**העולות לסיבוב השלישי:**

**המשחקים:**

## הנבחרות שהעפילו

## קישורים חיצוניים
* 

קטגוריה:מוקדמות המונדיאל
קטגוריה:מונדיאל 2022
קטגוריה:מוקדמות המונדיאל (אפריקה)
קטגוריה:2019 באפריקה
קטגוריה:2021 באפריקה
קטגוריה:2022 באפריקה
קטגוריה:תחרויות כדורגל ב-2019
קטגוריה:תחרויות כדורגל ב-2021
קטגוריה:תחרויות כדורגל ב-2022
אבי פיאמנטה

**אברהם (אבי) פיאמנטה** (9 בפברואר 1956, כ"ז בשבט תשט"ז – 4 ביולי 2025, ח' בתמוז תשפ"ה) היה מוזיקאי, זמר-יוצר ונגן כלי נשיפה ישראלי. יחד עם אחיו הגיטריסט יוסי, הרכיבו את להקת פיאמנטה.

## ביוגרפיה
נולד בירושלים לגניה וליהודה פיאמנטה, ששימש כאיש שב"כ. דודו הוא המוזיקאי אלברט פיאמנטה. בגיל ארבע עברה משפחתו לתל אביב. בילדותו ניגן על פסנתר. למד בכפר הירוק, ובו ערך את התוכניות המוזיקליות בכפר, והופיע שם באופן קבוע. התגורר בכפר חב"ד.

היה נשוי ליהודית ולהם שמונה ילדים. ב-1999 נפטר בנו, לוי.

נפטר ב-4 ביולי 2025, בגיל 69.

### קריירה מוזיקלית
בשנות השבעים החל להופיע עם אחיו יוסי שניגן על אורגן בהופעות כשהוא מנגן עם חליל צד, (ופעמים אף עם אורגן ופסנתר חשמלי), בסוף 1974 הקימו השניים את להקת פיאמנטה והוציאו מספר אלבומים בשם הזה.

ב-1977 הופיעו יוסי ואבי עם סטן גץ בכמה מופעים בישראל והחלו בשיתוף פעולה, בסוף שנות ה-70 בעצת האחרון עברו האחים פיאמנטה לניו יורק והופיעו איתו יחד, והכינו איתו אלבום שלא יצא בסוף. שם הם התחילו בחזרה בתשובה, אבי החל להתקרב לחסידות חב"ד, והיה מגיע למרכז חב"ד, מאז תחילת שנות השמונים החל להופיע עם אחיו פעמים רבות לפני הרבי מנחם מנדל שניאורסון במעמד "כוס של ברכה" בתהלוכת ל"ג בעומר ובשמחת בית השואבה בשכונת קראון הייטס.

בתחילת שנות ה-90 שב לישראל, והופיע בעיקר בישראל ובמקביל, שמר על הפופולריות שלו בקרב יהודי ארצות הברית, ובפרט בקרב חסידות חב"ד בשכונת קראון הייטס.

הופיע במשך השנים עם מרדכי בן-דוד, ישי ריבו, אברהם פריד, אריאל זילבר ועוד.

## קישורים חיצוניים

* פיאמנטה השיב לשאלות גולשי פורום המוזיקה החסידית, בבאתר col, חשון תשס"ו
* ההופעות מול הרבי, ההפתעה בלייקוד והגעגועים ליוסי, באתר col אדר תשע"ו
* אבי פיאמנטה מתראיין לפרויקט "המפגש שלי" של חברת jem - טבת תשע"ט (באנגלית)
* 
* ידידיה מאיר, החלילן מברוקלין, טור פרידה בעיתון בשבע, מתוך חרדים 10

* 

## הערות שוליים

קטגוריה:משפחת פיאמנטה
קטגוריה:מוזיקאים וזמרים חסידי חב"ד
קטגוריה:זמרים חסידיים אמריקאים
קטגוריה:זמרים חסידיים ישראלים
קטגוריה:אמנים ישראלים שחזרו בתשובה
קטגוריה:מהגרים מישראל לארצות הברית
קטגוריה:בוגרי הכפר הירוק
קטגוריה:זמרים חסידיים
קטגוריה:חלילנים ישראלים
קטגוריה:כפר חב"ד: אישים
קטגוריה:יהודים הקבורים בהר הזיתים: חלקת חב"ד
קטגוריה:ישראלים שנולדו ב-1956
קטגוריה:ישראלים שנפטרו ב-2025